kardosdrur/scandi-wiki huggingface dataset:
Pascal Yoadimnadji

Pascal Yoadimnadji (1950 i det sydlige Tchad-23. februar 2007 i Paris) var regeringschef i Tchad under præsident Idriss Déby fra 3. februar 2005 til sin død.

Eksterne links 
 Africa Database
 Gouvernement de la République du Tchad 

Politikere fra Tchad
Dan Fog

Dan Fog (11. august 1919 – 31. august 2000), var en dansk musikantikvar, der i 1953 åbnede sit musikantikvariat på Gråbrødre Torv i København og var kendt verden over for sit enorme kendskab til nodeudgivelser. Han blev student i 1937 og tog derefter en uddannelse som antikvarboghandler. Han begyndte at studere musikvidenskab på Københavns Universitet, men sprang fra og nedsatte sig som musikantikvar. Gennem årene udvidede han antikvariatet samt boligen i Hellerup til et enormt musikbibliotek, der er kendt verden over. Han gennemførte et kæmpearbejde med at datere og registrere danske noder mellem år 1750 og 1854 og udgav Musikhandel og Nodetryk i Danmark (1984), hvor han beretter om arbejdet med at datere noderne. I 1987 blev han udnævnt til æresdoktor ved Københavns Universitet.  

Musikantikvariatet på Gråbrødretorv nr. 7 var videreført af hans hustru, Lene Fog indtil 2012. I 2013 blev antikvariatet flyttet til Risskov ved Aarhus.

Værker 

 1959 En fortegnelse over kompositioner af Daniel Frederik Rudolph Kuhlau, Kbh. (30 s.)
 1977 Kompositionen von Fridr. Kuhlau : thematisch-bibliographischer Katalog, Kbh. (203 s.)
 1979 Kompositionen von C.E.F. Weyse, Kbh. (196 s. ill.)
 1979 Dansk musikfortegnelse : en dateret katalog over trykte danske musikalier 1. del, 1750-1854, Kbh. (203 s.)
 1980 Grieg-katalog : en fortegnelse over Edvard Griegs trykte kompositioner, Kbh. (143 s.)
 1984 Musikhandel og nodetryk i Danmark efter 1750 I-II , Kbh. (507 s. + 224 s.)
 1986 N.W. Gade-katalog : en fortegnelse over Niels W. Gades trykte kompositioner, Kbh. (96 s.)
 1991 Heise-katalog : fortegnelse over Peter Heise's trykte kompositioner, Kbh. (111 s.)
 1991 Hartmann-katalog : fortegnelse over J.P.E. Hartmanns trykte kompositioner, Kbh. (189 s.)
 1995 Lumbye-katalog : fortegnelse over H.C. Lumbyes trykte kompositioner, Kbh. (176 s. ill.)

Eksterne henvisninger 
 Dan Fog Musikantikvariat

Antikvarboghandlere fra Danmark
Æresdoktorer ved Københavns Universitet
Anja og Viktor - Brændende kærlighed

Anja og Viktor – Brændende kærlighed er en dansk familiefilm fra 2007, instrueret af Niels Nørløv Hansen og med manuskript af Søren Frellesen. Filmen var den bedst sælgende danske film i 2007.

Handling 
Viktor har fundet sit drømmejob som brandmand - Anja laver fortsat kun kaffe på reklamebureauet, selvom hun er super dygtig. Men så får Anja sit livs chance på reklamebureauet. Viktor lover at tage barselsorlov, men det er ikke let både at være en god mand, en god far og stadig en af gutterne, især ikke når man er brandmand. Så han må på mandekursus for at få styr på sin manddom, og Anja finder ud af, at karrieren ikke er så lige til.

Medvirkende

Referencer

Eksterne links 
 

Danske film fra 2007
Familiefilm fra Danmark
Dansksprogede film
Brændende kærlighed
Scary Movie

Scary Movie er en film fra 2000, instrueret af Keenen Ivory Wayans. Det er en amerikansk sort humor komedie, der er en parodi på horror-, slasher- og mysterie genrene. Der er gjort grin med en lang række film fra 1990'erne, samt en række mere klassiske horror-film som blandt andet Halloween.

Filmens undertitel er "No mercy. No shame. No sequel.", hvoraf den sidste del hentyder til populære gyserfilms tendens til at bliver til lange serier. I 2001 blev Scary Movie 2 dog udgivet med undertitlen "We lied".  Senere fulgte både Scary Movie 3 (2003), Scary Movie 4 (2006), og Scary Movie 5 (2013).

Parodierede film 
Scary Movie bygger kraftigt på Scream-trilogien med Cindy Campbell som Neve Campbells og i mindre grad Sarah Michelle Gellars roller. Hendes omgangskreds foretager den fatale køretur fra I Know What You Did Last Summer (1997), og Cindy Campbell kæmper mod morderen med Trinitys evner (fra The Matrix). Stjernereporteren Gail Hailstorm bliver væk i skoven som i The Blair Witch Project (1999). Endelig ændrer den tumpede reservebetjent Doofy karakter, ligesom Roger Kint gjorde det i The Usual Suspects (1995).

Referencer

Eksterne henvisninger 
 

Amerikanske film fra 2000
Komediefilm fra USA
Film instrueret af Keenen Ivory Wayans
Gyserkomediefilm fra USA
Engelsksprogede film
Toubou

Toubouerne er en etnisk gruppe, som hovedsageligt lever i det nordlige Tchad, men også i Libyen, Niger og Sudan.

Folkeslag i Tchad
Folkeslag i Libyen
Folkeslag i Niger
Folkeslag i Sudan
Giuseppe Di Stefano

Giuseppe Di Stefano (24. juli 1921 i Catania, Sicilien – 3. marts 2008, Milano) var en berømt operasanger. Han karriere strakte sig fra slutningen af 1940'erne til starten af 1970'erne. Ud over at være en af tidens berømte tenorer, var han også kendt for sit lange forhold til Maria Callas, som han dannede professionelt par med mange gange.

Eksterne henvisninger 

 
 

Operasangere fra Italien
Nikon D50

Nikon D50 er et udgået digitalt spejlreflekskamera med 6.1 megapixels.

Historie 

Nikon lancerede kameraet sammen med storebroderen Nikon D70s den 20. April 2005.

Kameraet var tiltænkt førstegangskøbere af spejlreflekskameraer, og havde en brugervenlig menu,
forenklede kontroller i forhold til D70 og D70s. Der var tre typer kits til salg:

 Kamerahus alene
 Kit med 18-55mm objektiv
 Kit med 18-55mm objektiv og 55-200mm objektiv

Kameraet blev og bliver stadigt betragtet som en budgetversion af de to storebrødre D70 og D70s,
men mange professionelle fotografer sætter pris på kameraet som back-up.
Ligeledes har anerkendte sider såsom Digital Photography Review.

I 2006 blev kameraet udskiftet med D40.

Specifikationer

Eksterne henvisninger 

Nikon D50 på Nikon Danmark's hjemmeside 

Kameraer
Interstate Highway 19

Interstate Highway 19, Interstate 19 eller bare I-19 en hovedvej i Dwight D. Eisenhower National System of Interstate and Defense Highways eller bare Interstate Highway System i USA. Vejen er en såkaldt Intrastate Interstate Highway, hvilket betyder at hele vejens forløb ligger inden for grænserne af en enkelt delstat.

Rutebeskrivelse 
Vejen er en meget kort Interstate Highway, kun godt 100 km. Den går fra Nogales i Arizona, nær grænseovergangen til Mexico til Tucson i samme stat.

Ruten følger stort set den rute, der tidligere blev fulgt af den sydlige, nu nedlagte del af U.S. Highway 89. Vejen går parallelt med Santa Cruz River til Tucson. Her stopper I-19, hvor den møder I-10. Lige før Tucson passerer vejen tæt forbi San Xavier Indian Reservation, der er en lille, afgrænset del af det meget større Tohono O'odham Indian Reservation, hjemsted for Tohono O'odham stammen af oprindelige amerikanere.

I-19 adskiller sig fra de øvrige interstate highways i USA idet afstandsangivelser opgives i meter og kilometer, ikke i miles som på de øvrige interstates. Årsagen er, at da vejen blev anlagt var der en debat i USA om en overgang til metersystemet. Også frakørslernes numre regnes i meter. Hastighedsgrænserne på vejen er dog opgivet i miles i timen (mph). Det er dog nu besluttet, at skifte afstandsangivelserne ud med nye, der måler i miles.

Større byer langs I-19 
De eneste byer med over 30.000 indbyggere er byerne i hver sin ende af vejen, Nogales og Tucson.

Eksterne referencer 
 Om I-19 fra Interstate Guide.

Interstate Highways
Afspændingsmiddel

Afspændningsmiddel er et produkt til brug i opvaskemaskiner. Formålet med afspændingsmidlet er dels at blødgøre vandet, dels at reducere vandets overfladespænding, så små dråber af vand ikke sætter sig på f.eks. glas, hvor de kan tørre ind og efterlade pletter af kalk. Ved at reducere vandets overfladespænding løber vandet nemmere af glassene, og efterlader dermed ingen kalkpletter.

Afspændingsmiddel indeholder typisk fedtalkoholalkoxylat, natriumkumensulfonat og citronsyre.

Se også 
 Natrium lauret sulfat

Rengøringsmidler
Sanitet
Kemi

en:Dishwasher#Rinse aid
Fantasy (flertydig)

Fantasy kan have flere betydninger:

 Fantasy – en genre inden for fiktion
 "Fantasy" – populært navn for stoffet gamma-hydroxybutyrat (GHB)
Opvaskemiddel

Opvaskemiddel er et produkt til rengøring af service og køkkengrej. Produktet blandes med varmt vand, hvorefter en sæbeopløsning fremkommer. Denne bruges til at vaske rent i med en opvaskebørste, som bruges til at skure på de ting, der skal rengøres f.eks. panden, gryden eller vinglasset.

Hvis man prøver at rengøre ting, der er smurt ind i fedt, eksempelvis efter madlavning, og man kun bruger varmt vand, kan man ikke fjerne fedtstoffet. Der skal bruges sæbe eller opvaskemiddel, da det går ind og laver en forbindelse mellem vand og fedt. Opvaskemiddel er også et meget bedre alternativ til at rense afløb og stoppede toiletter, end at bruge afløbsrens eller kaustisk soda. Afløbsrens og kaustisk soda er hård kemi, og kan være skadelig for rør og miljø. Opvaskemiddel nedbrydes fint i naturen uden at belaste miljøet.

Stoppede afløb forekommer ofte af ophobninger af fedtstoffer og madrester. Ved at hælde opvaskemiddel og kogende vand i afløbet, kan man opløse fedtstofferne i rørene.

Eksterne henvisninger 
 Sådan virker sæbe

Se også 
 Vaskemiddel

Rengøringsmidler
Opvask
Gryde

En gryde er en skål/beholder lavet af metal, som for det meste anvendes til madlavning på et komfur. En gryde har to hanke, mens en kasserolle har et enkelt aflangt håndtag. Da gryder og kasseroller ofte bliver varme, er det en fordel at bruge grydelapper, når de skal flyttes.

En gryde har to håndtag, hvorimod en pande kun har et aflangt håndtag. Derfor kan man sige at en kasserolle nærmere beslægtet med en pande end en gryde. Man kan også se på en wok, hvor der er forskel på om der er tale om en pande wok eller en gryde wok alt efter om den har to små håndtag i hver side eller kun et aflangt håndtag.

Se også 
 Mælkevagt
Pande

Pande har flere betydninger:
 Pande (anatomi) er den forreste del af ansigtet over øjnene
 En stegepande er et køkkenredskab som bruges til madlavning på et komfur
Tour de France 2000

Den 87. udgave af Tour de France blev afviklet i perioden 1. – 23. juli 2000. Touren var 3.630 km og startede med en prolog i temaparken Futuroscope, og fortsatte (mod klokken) gennem Frankrig, og indenom Schweiz og Tyskland. 

Før løbet var Lance Armstrong, uretmæssigt vinderen fra 1999, Jan Ullrich, vinder fra 1997 og andenplads i 1996 og 1998, og 1998-vinderen Marco Pantani de største favoritter. I tillæg var Richard Virenque, Fernando Escartin, Bobby Julich, Alexander Vinokourov og Alex Zülle blandt favoritterne.

Amerikaneren Lance Armstrong vandt på uretmæsssig vis (vha doping) sin anden sejr, tyskeren Erik Zabel vandt sin femte pointtrøje, og columbianeren Santiago Botero vandt bjergtrøjen. Hollænderen Erik Dekker vandt tre etaper, italieneren Marco Pantani og belgieren Tom Steels to hver.

Etaperne 

2000
Cykelløb i 2000
Interstate Highway 17

Interstate Highway 17, Interstate 17 eller bare I-17 en hovedvej i Dwight D. Eisenhower National System of Interstate and Defense Highways eller bare Interstate Highway System i USA. Vejen er en såkaldt Intrastate Interstate Highway, hvilket betyder at hele vejens forløb ligger inden for grænserne af en enkelt delstat.

Rutebeskrivelse 
I-17 ligger på hele sit forløb inden for grænserne af delstaten Arizona. Dens sydlige ende ligger i Phoenix, hvor den møder I-10. Herfra går vejen ca. 235 km mod nord til Flagstaff, hvor vejen møder I-40. Vejen følger to tidligere Arizona State Routes, SR 69 (den sydlige del) og SR 79 (den nordlige del af I-17). 

Fra Phonix til Flagstaff går vejen gennem en række naturområder, fx Tonto National Forest og Coconino National Forest. Vejen passerer tæt forbi Montezuma Castle National Monument, hvor der findes velbevarede rester af beboelse fra Sinagua folket, der levede i området omkring år 1400. På strækningen fra Phoenix til Flagstaff stiger vejen fra omkring 340 meter til 2.135 meter, en stigning på mere end 1½ km. Flere steder på vejen er der frakørsler til udsigtspunkter, hvorfra der er udsigt over de mange bjerge og dale i det nordlige Arizona. 

I-17 adskiller sig fra andre interstates ved at den ikke starter ved milepost 0 i den sydlige ende, men ved milepost 194. Dette skyldes et tidligere system i Arizona, for veje, der udgik fra andre veje, ikke begyndte forfra med nummereringen, men fortsatte numrede i forhold til den vej, de udgik fra. På denne måde "arvede" I-17 numrene fra den gamle SR 69.

Større byer langs I-17 
Der er kun to byer med mere end 30.000 indbyggere langs vejen, nemlig de to byer ved vejens begyndelse og slutning, Phoenix og Flagstaff.

Eksterne referencer 
 Interstate 17 fra Interstate Guide
 I-17 fra "Arizona Roads"

Interstate Highways
VM i skak 1996 (FIDE)

VM i skak 1996 (FIDE) var en match mellem den regerende FIDE-verdensmester i skak Anatolij Karpov fra Rusland, og Gata Kamsky fra USA. Tilføjelsen (FIDE) i navnet henviser til, at der var to verdenemester-titler på dette tidspunkt, idet Garri Kasparov fra Rusland havde titlen "klassisk" verdensmester. Karpov var den første verdensmester under FIDE, som skulle kvalificere sig til at spille om titlen igen, idet han var seedet til semifinalen i en knockoutturnering med 12 andre deltagere. Den endelige match mellem Karpov og Kamsky gik over 20 partier. Karpov vandt 10½ – 7½ og genvandt dermed VM.

Matchen blev afviklet 6. juni – 11. juli 1996 i Elista, hovedstaden i den russiske republik Kalmykien. Den i 1995 valgte FIDE-præsident Kirsan Iljumsjinov, der samtidig var præsident for republikken, gjorde udslaget for valget af Elista.

Baggrund 
Kasparov, som brød med FIDE i 1993, havde genoptaget samarbejdet med verdensskakforbundet, og havde bl.a. været med til at sikre at skakolympiaden i 1994 overhovedet kunne afholdes. Desuden havde han i 1994 opfordret Florencio Campomanes til at fortsætte som FIDE-præsident og havde underskrevet et papir om forsoning mellem FIDE og Kasparovs organisation, Professional Chess Association (PCA). I 1995 havde Kasparov forsvaret sin titel i en match imod Viswanathan Anand, fra Indien, og i starten af 1996 brød PCA sammen, da Kasparov opsagde samarbejdet med hovedsponsoren Intel, så han kunne spille match imod IBM's computer Deep Blue. Alligevel var der ikke udsigt til en genforening af de to verdensmestertitler.

Turneringstabel

Eksterne henvisninger 
 Karpov vs Kamsky, 1996, artikel og partier på Chessgames.com
 Weeks, Mark: World Chess Championship FIDE/PCA Chronology, oversigt på Mark-Weeks.com

Noter 

VM-matcher i skak
Sport i 1996
Delikt

Delikt (også kaldet retsbrud) anvendes i strafferetten både om forbrydelseskategorien og en tilsvarende straffebestemmelse.

Delictum sui generis: Et delikt, som er kriminaliseret selvstændigt med angivelse af bestemte kendetegn, selvom forholdet også er omfattet af en mere generel (evt. opsamlende) bestemmelse. Straffelovens § 114 om terrorisme eller § 239 om drab efter begæring er eksempler på dette.

Referencer 

Kriminalitet
Juridiske begreber
Jura
Retsvidenskab
Peter Ryom

Peter Ryom (født 31. maj 1937 i København) er en dansk musikforsker og dr.phil., der er kendt verden over for sin nummerering af Antonio Vivaldis værker, den såkaldte Ryom-Verzeichnis, forkortet RV. Fortegnelsen er international standard og forkortelsen bringes i forbindelse med Vivaldis værker i litteratur eller på fonogrammer, cd'er og dvd'er. 

Fx Koncert No. 1 in E-dur, Op. 8, RV 269 – "La primavera" (Foråret) fra De fire Årstider. 

Han var i en årrække udsendelsesleder og tilrettelægger af lødige klassiske musikprogrammer i Danmarks Radio.

Værker 
 1973 Antonio Vivaldi. Table de concordances des œuvres (RV), Kbh. Engstrøm & Sødring (92 s.)
 1974 Verzeichnis der Werke Antonio Vivaldis (RV). Kleine Ausgabe, Kopenhagen/Leipzig
 1979 Verzeichnis der Werke Antonio Vivaldis (RV), Leipzig
 1977 Les manuscrits de Vivaldi, Kopenhagen (doktordisputats, 590 s.)
 1986 Répertoire des œuvres d'Antonio Vivaldi : les compositions instrumentales, Kbh. (LXXIII+726 s.) Fortegnelse over Vivaldis instrumentalmusik.
 1992 Musikkens stilarter : klassisk musik fra oldtid til nutid, Kbh. Gyldendal (275 s.)
 1994 Vivaldis koncerter (nr. 11 i serien Engstrøm & Sødrings musikbibliotek), Kbh. (141 s.)
 2002 Kirkemusikleksikon, Kbh. Christian Ejlers (221 s.) Fra gregoriansk sang, over Bachs kantater til vor tids passionsmusik.
 2006 Mozarts "Requiem", efterladt og færdiggjort, København, Andantino (185 s. )
 2007 Antonio Vivaldi. Thematisch-systematisches Verzeichnis seiner Werke, Wiesbaden, Breitkopf & Härtel (XXX+633 sider)
 2009 J. S. Bachs Kirkekantater. Forkyndelse i ord og toner. København, Andantino (240 sider)

Eksterne henvisninger 
 Peter Ryoms hjemmeside

Personer fra København
Musikforskere fra Danmark
Putlitz

Putlitz er en by i Landkreis Prignitz i den tyske delstat Brandenburg. Putlitz er beliggende i den nordlige del af landskabet Prignitz, 15 km nordvest for Pritzwalk, og 35 km nordøst for Wittenberge.
Byen ligger ved floden Stepenitz. I kommunens område ligger Naturbeskyttelsesområde Putlitzer Hainholz og dele af Stepenitz og Marienfließ samt dele af EU-habitatområdet Mathildenhofer See.

Bydele og bebyggelser 
Til Putlitz hører bydelene
 Laaske
 Lockstädt
 Lütkendorf
 Mansfeld
 Nettelbeck
 Porep
 Putlitz
 Sagast
 Telschow-Weitgendorf
N55

N55 er en dansk kunstgruppe der især arbejder med kunst som en del af hverdagen. N55 har vundet stor anerkendelse internationalt. N55 har med skiftende medlemmer eksisteret siden 1996, N55 blev startet efter nedlæggelsen af udtillingsstedet Nørre Farimagsgade 55. Udstillingsstedet blev startet i 1994 af 12 studerende ved Kunstakademiet i København på initiativ af Ion Sørvin og Rikke Luther. En mindre gruppe Insisterede på at bo og arbejde sammen kollektivt og flyttede sammen i kollektiv på adressen Studiestræde 14. Her begyndte man at "bygge byen om indefra" ved simpelthen at arbejde med de ting som vi omgiver os med i hverdagen og bruge det til at skabe betydning i forskellige situationer.

Kunstnere som Jakob jakobsen og Henriette Heise blev inviteret til at samarbejde i studiestræde og dørene blev jævnligt åbnet for diverse arrangementer. Kort efter dannelsen af N55 gennemførte gruppen en udstilling på kunstmuseet Louisiana. Kernen i deres bidrag var en tekst kaldet ART AND REALITY, skrevet af Jon Sørvin og Ingvil Hareide Aarbakke i samarbejde med filosoffen Peter Zinkernagel. Denne tekst har siden været en afgørende del af gruppens arbejde. I de følgende år blev gruppens tid delt mellem en stor produktion af værker og udstillinger i hele verden.

I 2000 flyttede tre af gruppens medlemmer sammen ud i Københavns havn efter konstruktionen af et flydende hus kaldet N55 SPACEFRAME. N55 SPACEFRAME blev brugt som basis for forskellige aktiviteter i Lokal området i København indtil 2003, I 2003 udgav N55 bogen N55 BOOK med manualer på en lang række systemer. Der er ingen copyright på gruppens arbejde og bogen kan frit downloades fra internettet. N55 BOOK er i al væsentlighed forfattet af Ion Sørvin og Igvil Aarbakke, Der havde igennem årene dannet sig et fast mønster hvor Ion Sørvin stod for ideer og værker og Ingvil Hareide Aarbakke og Ion Sørvin stod for tekst. Således var gruppen efterhånden mere et postulat ind et reelt samarbejde i dens daværende form.

I 2002 forlod Rikke luther og Cecilia Wendt gruppen. Indtil 2005 bestod gruppen herefter udelukkende af Ion Sørvin og Ingvil Hareide Aarbakke, Nu gift og med fælles barn. Da Ingvil døde af kræft i 2005, stod Ion alene tilbage og førte et års tid arbejdet videre ved hjælp fra volountører og assistenter. Herefter indtrådte Øivind Alexander Slaatto i N55 og senest er Sam Kronick blevet deltager. Gruppen som nu består af tre deltagere har på det seneste haft stor succes med værket WALKING HOUSE, et hus der går på seks ben, drevet af solen.

Deltagere i N55 
 Ion Sørvin
 Øivind Alexander Slaatto (deltager indtil 2009)
 Sam Kronick
 Ingvil Aarbakke (døde i 2005)
 Rikke Luther (deltager indtil 2002)
 Cecilia Wendt (deltager indtil 2002)

Eksterne henvisninger 

 N55.dk

Kunstnersammenslutninger fra Danmark
Etableret i 1996
Zeeuws-Vlaanderen

Zeeuws-Vlaanderen eller Zeeuws Vlaanderen (nederlandsk for zeelandsk Flandern) er et område i provinsen Zeeland i den sydvestlige del af Nederlandene.

Zeeuws-Vlaanderen ligger syd for den brede munding af floden Schelde ud mod Nordsøen. Det er ikke landfast med resten af Nederlandene, men ligger som en enklave i Belgien. De nærmeste større byer er Antwerpen, Gent og Brugge i Belgien. Siden 2003 har Westerscheldetunnelen forbundet området med resten af Nederlandene, men indtil da måtte man køre via Antwerpen eller tage en af de to færger over Schelde. Den vestlige forbindelse mellem Breskens og Vlissingen er bevaret som fodgænger- og cykelfærge.

Området har 107.618 indbyggere (2007) og er forholdsvis tyndt befolket efter nederlandske forhold. Terneuzen er den største by med 28.000 indbyggere. Hulst, Breskens, Oostburg og Axel har mellem 4.000 og 11.000 indbyggere. Ud over den vigtige industrihavn i Terneuzen er området præget af landbrug, turisme og en smule fiskeri. Størstedelen af befolkningen er romersk-katolsk, i modsætning til det øvrige Zeeland som er protestantisk præget.

Historie 
Historisk var Zeeuws-Vlaanderen en del af Flandern, og indbyggerne taler flamsk dialekt. Under firsårskrigen 1588-1648 var det den eneste del af Flandern som tog del i oprøret mod den spanske kongemagt, og området blev underlagt den nederlandske republik.

Efter 1. verdenskrig forlangte Belgien området annekteret som krigsskadeerstatning sammen med provinsen Limburg. Nederlandene havde efter den belgiske mening brudt deres neutralitet fordi tyskerne var marcheret gennem landet på vej til Belgien. Der opstod en national modbevægelse i Zeeuws-Vlaanderen, og anneksionsplanerne blev ikke til noget.

Referencer

Eksterne henvisninger 

 Officiel touristguide for regionen , VVV Zeeland (på engelsk)

Subnationale enheder i Nederlandene
Zeeland
Fransk Flandern

Fransk Flandern () er et område i det nordligste hjørne af Frankrig i regionen Nord-Pas-de-Calais, svarende til arrondissementerne Lille (nederlandsk: Rijsel), Douai (Dowaai) og Dunkerque (Duinkerken).

Området var en del af det historiske Flandern indtil 1648. Alternative navne er Sydflandern eller de Franske Nederlande, der dog også omfatter Artois, Pikardiet og Hainaut. Det diskuteres at omdøbe regionen Nord-Pas de Calais til Pays-Bas français.

Indbyggerne i Fransk Flandern er bevidste om de kulturelle og historiske flamske rødder. Der tales stadig nederlandsk (flamsk), men sproget er gået meget tilbage til fordel for fransk. De flamsktalende udgør stadig en stor del i Westhoek længst mod nord, op mod den belgiske grænse og Nordsøen. Det nederlandske sprogområde rakte endnu i middelalderen videre mod syd, til grevskabet Artois med byerne Calais (Kales) og Boulogne-sur-Mer (Bonen).

Den mest berømte person fra Fransk Flandern var Charles de Gaulle, hvis navn menes at stamme fra flamsk de Walle.

Flandern
Paul Raymond

Paul Raymond (15. november 1925 – 2. marts 2008), døbt Geoffrey Anthony Quinn, og også kendt som The King of Soho, var en engelsk bladkonge og showbiz-mand, måske bedst kendt for Raymond Revuebar, som i et halvt århundrede var en turistattraktion i det centrale London.

Han debuterede i sexbranchen i 1951 med topløsshowet Festival of Nudes, hvor de optrædende kvinder måtte stå bomstille på scenen for ikke at få problemer med myndighederne. 

I 1958 åbnede han Raymond Revuebar, som på det tidspunkt var Englands eneste striptease show. Den lukkede i 2004.

I 1970'erne lancerede han mandeblade såsom Men Only, Mayfair og Club International.

Senere tjente han en formue på ejendomshandel. Ifølge avisen Evening Standard 3.3.2008 efterlod han en formue på 650 millioner pund.

Eksterne links 
 Reuters 3.3.2008: Porn king Paul Raymond dies aged 82
 The Independent, 4.3.2008: Paul Raymond, the king of the Soho sex trade, dies aged 82
 The Guardian, 4.3.2008: Striptease entrepreneur Paul Raymond dies aged 82

Personer fra England
Forlæggere fra Storbritannien